Olwali olwo, mwami Wampologoma yali yeebasse nga wajja Wamusu omuto eyali adduka nga bwe yeetala, adda muno adda muli nga eno bw’amwetooloola, ekyazuukusa Wampologoma, eyali yeezizise ekibatu, bwatyo n’ayasama amumire. Wamusu yakaaba nti ”Woowe lindako Kabaka”: omulundi guno nsaba onsonyiwe, sirigenda kukyerabira, tewali amanyi kye nnyinza kukusasula mu nnaku ezinnaddirira. Wampologoma yakwatibwako ku kya Wamusu okugamba nti asobola okumuyamba, era bwatyo n’asitula ekibatu n’amuleka n’agenda. Mu kiseera nga Wampologoma bamuteze ekitimba ne kimukwata, nga n’abayizzi baagala kumutwala nga mulamu e wa Kabaka, baamusiba ku muti bo ne bagenda okunoonya ekigaali mwe banaamutwalira. Era awo Wamusu we yatuukira, era olwalaba ennaku n’ennyiike Wampologoma gye yalimu, yagenda butereevu n’amusumulula emiguwa gye baali bamutuzze. Era olwamala Wamusu n’abuuza Wampologoma nti, "Sssaali mutuufu?” Nange awo we nnalabira.